**Geoffrey Arnold ("Jeff") Beck** (24. lipnja 1944. – 12. siječnja 2023.) bio je engleski glazbenik, skladatelj i rock gitarista. Jedan je od trojice velikih gitarista, Eric Clapton, Jimmy Page i Beck, koji su svirali u sastavu The Yardbirds.

Beck nikada nije dosegao komercijalni uspjeh kao gitarista sastava Yardbirds, međutim sastav mu otvara put za *Rock and Roll Hall of Fame* iz 1992. Mnoge skladbe iz njegove produkcije su instrumentalne, a od žanra najviše koristi blues, rock, heavy metal i jazz, kao i u zadnje vrijeme spajanje rock gitare i elektronske glazbe. Zbog njegove raznovrsnosti Becka je bilo teško slijediti i sa njim surađivati. Pored svega toga Beck je dobio vrlo pozitivne kritike na svoj rad kao gitarista. Pobjednik je *Grammy Awards* nagrade u kategoriji za najbolju rock instrumentalnu izvedbu. Kada nije na sceni Beck je veliki kolekcionar *Hot roda* (tipični američki automobili prerađeni za brzu vožnju) i navodno ima najljepšu kolekciju u Britaniji. *Hot rod* bio mu je tema u mnogim njegovim albumima.

Životopis
---------

Zauzevši mjesto među najboljim gitaristima, Jeff Beck dao je golemi doprinos žanrovskom profiliranju bluesa, rocka, psihodelije, hard rocka i hevy metala, mada nije uvijek bio nadahnut kao autor. Krijeru započinje u šezdesetima u sastavu "The Yardbirds", gdje je zamijenio Erica Claptona i presudno odredio zvuk sastava u skladbama poput hitova "Heart Full Of Soul", "Evil Hearted You" i "Shapes Of Things". Nakon odlaska iz "Yardbirdsa", Beck osniva sastav "Jeff Beck Group" u kojoj su se našli Rod Stewart kao vokal, Ron Wood na bas gitari, Ansley Dunbard na bubnjevima i na klavijaturama Nicky Hopkins. Ovaj svojevrsni super sastav objavio je dva albuma *Truth* (1968.) i *Beck-Ola* (1969.), kombinirajući autorski materijal, tradicionalni rock i blues standarde koji su bili najava buduće fuzije bluesa i hard rocka sastava Led Zeppelina.

### 1970-te

Nakon što su 1970. Rod Stewart i Ron Wood otišli i osnovali novi sastav "Faces", Beck je kanio osnovati novu grupu u kojoj bi se našli bubnjar Tom Bogert i basista Carmine Appice, bivši članovi sastava "Vanila Fudge". Teška prometna nesreća i iznuđena jednogodišnja pauza pomele su mu planove, a Bogerta i Appicea odvele u sastav "Cactus", pa 1971. osniva novi sastav koji se isto zove "Jeff Beck Group" i sa njim snima dva albuma *Rough and Ready* i *Jeff Beck Group*. Nakon raspada Cactusa, kratkotrajno se sastaje sa Bogertom i Appiceom u svojevrsni heavy metal super-sastav, a 1975. snima *Blow by Blow*. Album kojem je producent bio George Martin, Beckov je ulaz jazz-rockerske vode. *Wired* je nastavak suradnje sa Martinom i nova suradnja sa bivšim klavijaturistom "Mahavishnu Orchestra", Janom Hammerom, a dao je neke od najboljih Beckovih izvedaba.

### 1980-te

U osamdesetima Beck objavljuje *There and Back*, uz nastavak suradnje s Hammerom i pop-rock album *Flash* u produkciji Nilea Rodgersa i uz gostovanje pjevača poput Roda Stewarta. Skladba "Escape" iz 1985. nagrađena je Grammyjem kao najbolji rock instrumental. Grammyija u istoj kategorij 1989. donosi mu album *Jeff Beck's Guitar Shop*. U devedesetima je svoj javno reklamiram umirovljenički status prekinuo objavivši albume *Crazy Legs* posvećen Geneu Vincentu i *Who Else!* iz 1999. *Who Else!* bio je album s prvim svježim autorskim materijalom nakon punih deset godina, a u nekoliko skladbi Beck je ponudio maštovitu kombinaciju techna i gitarskih blues sola. Album *Jeff* iz 2003. konačno je donio uspjela i potpuna srastanja Beckove gitare i elektroničke glazbe. Odrađen je uz suradnju s različitim glazbenicima i "The London Session Orchestrom". Materijal na albumu sastoji se od teksaškog bluesa, orkestralnih dijelova, funka i orijentalne glazbe.

Diskografija
------------

Jeff Beck sastavi:

* *Truth* – 1968. #15 SAD
* *Beck-Ola* – 1969. #15 SAD
* *Rough and Ready* – 1971. #46 SAD
* *Jeff Beck Group* - 1972. #19 SAD

Trio Beck, Bogert & Appice

* *Beck, Bogert & Appice* - 1973.
* *Beck, Bogert & Appice Live in Japan* - 1974.

Samostalni:

* *Love Is Blue* / *I've Been Drinking* - 1967. singlovi
* *Tallyman* / *Rock My Plimsoul* - 1967. singlovi
* *Hi Ho Silver Lining* / *Beck's Bolero* - 1967. singlovi
* *Blow by Blow* – 1975. #4 SAD
* *Wired* – 1976. #16 SAD
* *Jeff Beck With the Jan Hammer Group Live* – 1977. #23 SAD
* *There and Back* – 1980. #21 SAD
* *Flash* – 1985. #42 SAD (Pobjeda 1986. Grammy Award za najbolju instrumentalnu rock izvedbu)
* *Jeff Beck's Guitar Shop* – 1989. #49 SAD (Pobjeda 1990. Grammy Award za najbolju instrumentalnu rock izvedbu)
* Jeff Beck & Jed Leiber - Frankie's House - 1992 (glazba iz filma)
* *Who Else!* – 1999. #99 SAD
* *You Had It Coming* – 2001. #110 SAD
* *Jeff* – 2003.
* *Live At BB King Blues Club* - 2006.
* *Official Bootleg USA'06*

Zajedno sa "Big Town Playboys":

* *Crazy Legs*  - 1993.

Kompilacije:

* *Beckology* - 1991.
* *Best of Beck* - 1995.

### Sudjelovanje

Pavaroti's "Ti Adoro" prva gitara i solo u skladbi "Caruso"

* John McLaughlin's *The Promise*, u skladbi "Django".
* Na albumu Heart & Soul od Joea Cockera na skladbi "Who Have Nothing playing" gdje svira prvu gitaru.
* Brian May's "The Guv'nor" sa albuma *Another World*
* Stevie Wonder *Talking Book*
* Imogen Heap's *Speak for Yourself*
* Roger Waters' *Amused to Death*
* Mood Swings' skladba Skinthieves
* Tina Turner *Private Dancer*
* Jon Bon Jovi solo album *Blaze of Glory*
* Paul Rodgers skladba "Good Morning Little School Girl"
* Stanley Clarke 1975. album *Journey to Love*.
* Stanley Clarke 1978. album *Modern Man*.
* John's Children singl "Just What You Want - Just What You'll Get" b/w "But She's Mine".
* Donovan "Goo Goo Barabajagal (Love Is Hot)"
* Malcolm McLaren album *Waltz Darling*, izašao 1989. u skladbi "House Of The Blue Danube" i "Call A Wave".
* Tony Hymas *Oyaté*, u skladbi "Crazy Horse" (od Johna Trudella) i "Tashunka Witko" 1990.
* Mick Jagger "She's the Boss"
* *The Honeydrippers: Volume One*
* Kate Bush 1993. album *The Red Shoes*
* Pojavljuje se u filmu *Twins* zajedno sa Danny DeVitom i Arnoldom Schwarzeneggerom
* Glazba za film *Sgt Pepper's Lonely Hearts Club Band*.
* Ursus Minor *Zugzwang* iz 2005.
* Cyndi Lauper skladba "Above The Clouds" iz 2005. album *The Body Acoustic*
* svira solo gitaru u Pavarottievom "Caruso"
* Rod Stewart na album "Camouflage" svira na tri skladbe
* Toots and the Maytals 2004. album "True Love" na skladbi "54-46."
* American Idol od 24.travnja 2007.
* Murray Head "Voices" (1981.)

Vidi još
--------

* Veliki gitaristi - *Popis gitarista*
* Aerosmith - *Glazbeni utjecaj*

Vanjske poveznice
-----------------

* Epicovo izdanje od Jeffa Becka Arhivirano 2008-05-27 na Wayback Machine-u
* Službene stranice Jeffa Becka Arhivirano 2010-04-12 na Wayback Machine-u
* Jeff Beck na IMDb-u (`en`)

Izvori
------

1. ↑  Top deset svjetskih gitarista



|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 54331709
* LCCN: n87808084
* ISNI: 0000 0000 9073 0103
* GND: 118850040
* SUDOC: 080495079
* BNF: cb138912865 (podaci)
* BIBSYS: 7052475
* MusicBrainz: 14a4bc78-1c2d-4ca7-8d1b-9b58076a2a17
* NDL: 00620339
* NKC: ola2002152289
* BNE: XX850869
* CONOR.SI: 37714531
* NSK: 000691990

 |